મ્યુનિ. હેલ્થ વિભાગના ઈન્ચાર્જ વડા ડો. ભાવિન સોલંકી વધુમાં કહે છે, ‘હાલમાં વિશ્વનાં વીસ સૌથી પ્રદૂષિત શહેરોમાં દેશનું પાટનગર દિલ્હી અગિયારમા સ્થાને છે, પરંતુ અમદાવાદમાં ગુજરાત પોલ્યુશન બોર્ડનું એકમાત્ર હવાનું પ્રદૂષણ માપક યંત્ર હોઈ દેશનાં પ્રદૂષિત શહેરોની યાદીમાં તેનો સમાવેશ થયો નથી, જે માટે ઓછામાં ઓછાં પાંચ યંત્ર જરૂરી છે, જોકે એક મહિનામાં દસ યંત્ર મુકાઈ જશે અને દર આઠ કલાકે હવાના પ્રદૂષણની માહિતી મળવાથી દેશનાં શહેરોમાં અમદાવાદનું પ્રદૂષણનું પ્રમાણ પણ જાણી શકાશે.’ અત્રે ઉલ્લેખનીય છે કે વિશ્વ આરોગ્ય સંસ્થાના વર્ષ ૨૦૧૪ના એક રિપોર્ટ મુજબ દેશનું પાંચમું પ્રદૂષિત શહેર અમદાવાદ છે.